ליסה ג'רדין

ליסה ג'רדין (באנגלית: Lisa Jardine; 12 באפריל 1944 - 25 באוקטובר 2015) הייתה היסטוריונית וסופרת בריטית יהודייה, אשר נודעה בעיקר בזכות עבודתה המחקרית בתחומי המדע והאמנות של תקופת הרנסאנס וראשית אירופה המודרנית. במקביל לעיסוקה המחקרי, ג'רדין הייתה מעורבת בייסוד ושימשה כיושבת ראש של המרכז לעריכת חיים ומכתבים באוניברסיטת קווין מרי בלונדון. כהוקרה על תרומתה, זכתה ב להיסטוריה עבור ספרה "Going Dutch" והייתה חברה פעילה ב.

 חיים אישיים והשכלה 
ליסה ג'רדין נולדה באוקספורד כבת בכורה להורים שהיו בנים של מהגרים יהודים מלטביה ופולין. אביה היה יעקב ברונובסקי – מתמטיקאי מפורסם בעל תוכנית טלוויזיה פופולרית. אמה ריטה קובלנטס הייתה ציירת ופסלת. על פי עדותה, כשהייתה ילדה, אביה טיפח את יכולות החשיבה שלה באמצעות משחקי שחמט ותרגילי מתמטיקה. כשהייתה בת 11 קיבלה מלגה לבית הספר התיכוני צ'נטלאם לבנות. כשהייתה בת 15 עברה משפחתה ללונדון והיא נשארה בצ'נטלאם כתלמידת פנימייה. לאחר שסיימה את לימודיה בצ'נטלאם ניסתה להתקבל לניוטון קייברידג'. היא כשלה בפעם הראשונה, אך בפעם השנייה הצליחה להתקבל. את התואר הראשון החלה במתמטיקה אך עברה לספרות אנגלית. את תוארה השני בספרות אנגלית, היא עשתה באוניברסיטת אסקס וסיימה בהצטיינות. במהלך לימודיה העבירה שלוש שנים במחקר במכון ורבורג. את הדוקטורט שלה היא כתבה בקיימברידג' על הפילוסוף האנגלי מהמאה ה-16 פרנסיס בייקון. ב-1969, היא נישאה לניקולס ג'רדין. היא סיפרה כי אימצה את שם משפחתו כדי לא להרגיש שהיא עומדת בצילו של אביה שהיה מתמטיקאי מפורסם. ב-1979 השניים התגרשו, וליסה ג'רדין שמרה את שם משפחתו. לשניים יש שני ילדים. ב-1982 נישאה לג'ון הראה, לשניים יש ילד משותף.

 קריירה ומחקר 
ליסה ג'רדין כיהנה כחוקרת וכמרצה בכמה מוסדות אקדמיים מובילים בבריטניה, כולל אוניברסיטת קיימברידג', אוניברסיטת קווין מרי בלונדון והקולג' האוניברסיטאי של לונדון. בנוסף, היא הרחיבה את פעילותה המחקרית וההוראתית לארצות הברית, שם לימדה לתקופות באוניברסיטאות יוקרתיות כמו קורנל, פרינסטון וג'ונס הופקינס. בשנת 2002 הקימה ג'רדין ועמדה בראש המרכז לחקר חיים ומכתבים (The Center for Editing Lives and Letters), מוסד שהתמחה בשימור ומחקר של ארכיונים באמצעות שילוב של ידע אקדמי וטכנולוגיה מתקדמת. 

בין השנים 2008 ל-2014 היא שימשה כיושבת ראש הרשות הממשלתית לפיקוח על מרפאות פוריות ומרכזי מחקר באנגליה ובאירלנד. כמו כן, כיהנה כמנהלת הארכיון הלאומי הבריטי בדצמבר 2001, וכנאמנה של מוזיאון ויקטוריה ואלברט במשך שמונה שנים. תפקידים ציבוריים נוספים כללו חברות במועצה לנכסים מלכותיים במשך חמש שנים והיותה נשיאת החברה ההורולוגית העתיקה. בנוסף, ג'רדין שימשה כפטרונית של "התאחדות הרשומות והארכיונים" ושל פרס אורנג'. בשנים 2013–2014 היא עמדה בראש התאחדות המדע הבריטית.

לאורך חייה, הייתה ג'רדין דמות ציבורית בולטת, כשהתארחה בתוכניות טלוויזיה ורדיו וכתבה מאמרים וטורים לעיתונים רבים. היא הותירה אחריה מורשת מחקרית עשירה הכוללת למעלה מחמישים מאמרים אקדמיים ושבעה עשר ספרים באורך מלא.

 פרסים 
ג'רדין קיבלה תואר דוקטור לשם כבוד בספרות אנגלית מאוניברסיטת סנט אנדרוז, אוניברסיטת שפילד אלהם (Sheffield Hallam University) והאוניברסיטה הפתוחה.

הייתה חברת כבוד בקינג קולג'.

היא קיבלה תואר דוקטור לשם כבוד במדעים מאוניברסיטת אברדין.

ב-2009 היא זכתה ב על ספרה "Going Dutch". ב-2012 קיבלה את מדליית הנשיא הבריטית. באותה שנה גם נהייתה חברת כבוד באגודת המדע הבריטית.

ב־2014 זכתה בפרס פרנסיס בייקון לספרות, פילוסופיה וטכנולוגיה.

 מותה 
ב-25 באוקטובר 2015 הלכה ליסה ג'רדין לעולמה לאחר מאבק במחלת הסרטן.

קישורים חיצוניים

 הערות שוליים 

קטגוריה:היסטוריונים בריטים
קטגוריה:נשים זוכות פרסים
קטגוריה:היסטוריוניות בריטיות
קטגוריה:סגל אוניברסיטאות בממלכה המאוחדת
קטגוריה:בריטים ממוצא יהודי-פולני
קטגוריה:בריטיות שנפטרו מסרטן
קטגוריה:בריטים שנפטרו מסרטן
קטגוריה:בריטיות שנולדו ב-1944
קטגוריה:בריטים שנולדו ב-1944
קטגוריה:נפטרות ב-2015